b'\n_START_ARTICLE_\nPozornica-podij\n_START_PARAGRAPH_\nPozornica-podij je termin koji opisuje srednjovjekovnu pozornicu koja je obi\xc4\x8dno bila smje\xc5\xa1tena na gradskom trgu ili ispred crkve u obliku duga\xc4\x8dkog podija. Na njemu se nalazilo nekoliko odjeljenih manjih pozornica (mansioni) koje su imale oblik ku\xc4\x87ica ili paviljona te su uvjetovale od glumaca uzdu\xc5\xbeni smjer kretanja. Za takvu pozornicu koja se sastoji od vi\xc5\xa1e istovremenih scena ponekad se rabi i termin simultana pozornica.'